密碼雜湊函數喺工作驗證系統裡面可以用來出題。以Bitcoin所用嘅工作驗證系統為例。佢會要求用戶搵到一個消息嘅數碼指模頭幾位全部都係零，兼且人哋經已搵過嘅消息唔可以再用。目前來講，要解決爾個問題衹能夠一個個消息去撞，直到撞到為止，噉就需要一定時間。上面爾個過程就係Bitcoin裡面所謂嘅「挖礦」。挖礦所需要嘅平均時間係可以預計嘅，於是Bitcoin產生嘅速度亦都可以預計，噉樣Bitcoin就唔會因為瞬間產生出太多而大幅貶值。